b"\n_START_ARTICLE_\nCasa Subirana\n_START_SECTION_\nDescripci\xc3\xb3\n_START_PARAGRAPH_\n\xc3\x89s un habitatge entre mitgeres amb tres fa\xc3\xa7anes i un petit jard\xc3\xad a la part posterior de la casa. Consta de planta baixa, pis i golfa. Fa\xc3\xa7ana principal amb un cos en planta baixa, amb balustrada i terrassa. Capcer a la fa\xc3\xa7ana de la terrassa, de perfil trencat i una finestra d'ull de bou de car\xc3\xa0cter modernista. La decoraci\xc3\xb3 \xc3\xa9s molt simple, destacant la cer\xc3\xa0mica blava de la part d'obra de la balustrada sobre el fons blanc de l'arrebossat de l'edifici. Els elements formals s\xc3\xb3n representatius de la segona etapa de Raspall, d'un modernisme tard\xc3\xa0 amb elements academicistes.\n_START_SECTION_\nHist\xc3\xb2ria\n_START_PARAGRAPH_\nPodria ser de principis dels anys 20. Pere Comes diu que deu ser de l'any 1920. Cardedeu viu en aquesta \xc3\xa8poca un moment de gran euf\xc3\xb2ria constructiva, que ja havia comen\xc3\xa7at a finals de segle passat i que s'intensifica els anys 1910-1920._NEWLINE_Per situar la construcci\xc3\xb3 de la Casa Subirana dins el context d'edificacions a la vila fetes per Raspall, es pot dir que en aquests anys es fa la casa Viader (1917-1922) i la granja Viader (1925)."